**SÚKROMNÁ ŠPECIÁLNA MATERSKÁ ŠKOLA**

**LIPOVÁ 1736/2, T O P O Ľ Č A N Y**

**Správa o výchovno-vzdelávacej činnosti,**

**jej výsledkoch a podmienkach Súkromnej špeciálnej materskej školy,**

**Lipová 1736/2, Topoľčany**

**v školskom roku 2021/2022**

oBSAH

1. Údaje o škole............................................................................................................................3
2. Údaje o zriaďovateľke..............................................................................................................3
3. Informácia o činnosti Rady školy ………………………………………………………....….3
4. Údaje o deťoch....................................................................................................................4
5. Údaje o zamestnancoch……………………………………………………………………….4
6. Údaje o plnení kvalifikačného predpokladu pedagogických zamestnancov………………….5
7. Informácie o aktivitách a prezentácii na verejnosti……………………………………......….5
8. Údaje o priestorových a materiálno - technických podmienkach............................................6
9. Informácie o oblastiach, v ktorých škola dosahuje dobré výsledky………………………….7
10. Informácie o oblastiach, v ktorých má škola nedostatky…………..………………………….7

**1.Údaje o škole**

Názov školy: Súkromná špeciálna materská škola, Lipová 1736/2, Topoľčany

Adresa:Lipová 1736/2, 955 01 Topoľčany

Telefón:0911616755

Email:[specialnamsto@gmail.com](mailto:specialnamsto@gmail.com)

Webové sídlo:[**www.specialnamsto.sk**](http://www.specialnamsto.sk)

Riaditeľka:Katarína Stískalová

Rada školy

Predseda: Mgr. Marta Peterová

Podpredseda: Mgr. Andrea Galovičová

Členovia: Dagmar Mokrá -zástupca rodičov

PhDr. Jana Merašická-zriaďovateľ

Katarína Poluchová –zástupca učiteľov

**2.Údaje o zriaďovateľovi**

Meno: PhDr. Jana Merašická,

Adresa: Janka Kráľa 4869/10, 955 01 Topoľčany

Adresa elektronickej pošty: https://mail.google.com/mail/u/1/images/cleardot.gifjanamerasicka@gmail.com

**3.Informácia o činnosti Rady školy**

Rada školy zasadala 3 krát.

05.10.2021

Prerokovala:

1. Správu o výchovno-vzdelávacej činnosti, jej výsledkoch a podmienkach za šk. rok 2020/2021.  
2. Správu o výsledkoch hospodárenia školy.

Rada školy odporúčila predložiť Správu o výchovno-vzdelávacej činnosti za šk. rok 2020/2021 zriaďovateľovi na schválenie.

Na vedomie:

1. Informácie o pedagogicko-organizačnom a materiálno-technickom zabezpečení výchovno-vzdelávacieho procesu na šk. rok 2021/2022.

Schválila:

1. Plán práce a plán zasadnutí RŠ na šk. rok 2021/2022.

22.01.2021

Prerokovala:

Hospodárenie s financiami na rok 2022

28.05.2022

Prerokovala:

1.Školský poriadok, platný od 1.7.2022

2.Počet detí k školskému roku 2022/2023 – 20 detí

Na vedomie

1. Informácie o zápise v školskom roku 2022/2023.  
2. Hodnotenie činnosti školy a rady školy v školskom roku 2021/2022.

**4.Údaje o deťoch**

Súkromnú špeciálnu materskú školu, Lipová 1736/2, v Topoľčanoch navštevovalo v školskom roku 2021/2022 dvadsaťjedna detí so špeciálno-pedagogickými potrebami.

Desať detí bolo prijatých k školskému roku 2021/2022, z toho tri na povinné predprimárne vzdelávanie a sedem na predprimárne vzdelávanie.

Jedno dieťa bolo prijaté na plnenie povinného predprimárneho vzdelávania od 01.04.2022 do 31.08.2022 počas prerušenia dochádzky iného dieťaťa.

**5.Údaje o zamestnancoch**

Pedagogickí zamestnanci

|  |  |
| --- | --- |
| Celkový počet pedagogických zamestnancov | **4** |
| Riaditeľka materskej školy | **1** |
| Učiteľka špeciálnej materskej školy | **3** |

Nepedagogickí zamestnanci

|  |  |
| --- | --- |
| Prevádzkové pracovníčky | **2** |
| Fyzioterapeut | **1** |

**6.Údaje o plnení kvalifikačného predpokladu pedagogických zamestnancov**

Kvalifikovanosť pedagogických zamestnancov

|  |  |  |  |  |  |
| --- | --- | --- | --- | --- | --- |
| Kvalifikovaný pedagogický zamestnanec | **3** | Nekvalifikovan ý pedagogický zamestnanec | **1** | Stredoškolské vzdelanie Stredoškolské vzdelanie s I. atestáciou | **3**  **1** |

|  |  |  |  |
| --- | --- | --- | --- |
| Kariérový stupeň | Začínajúci | **Samostatný** | **Učiteľ s 1. atestáciou** |
| **Pedagogický zamestnanec** | **1** | **2** | **1** |

**7. Informácie o aktivitách a prezentácii školy alebo školského zariadenia na verejnosti**

**13.09.2021** nás navštívili vojaci Čestnej stráže ozbrojených síl Slovenskej republiky. Deti boli veľmi nadšené z prezentácie vojakov, veľmi sa im páčilo ich vystúpenie, aj predvedená ústroj a výzbroj vojakov.

**06.12.2021** zavítal do našej škôlky Mikuláš. Deti sa Mikulášovi predstavili krátkym programom a Mikuláš im za odmenu rozdal balíčky.

**08.12.2021** Pečenie vianočných medovníčkov. Už tradične sme si spoločnými silami vymiesili medovníkové cesto, rozgúľali a vykrajovali medovníčky, ktoré nám potom ochotné pani kuchárky z MŠ Lipová upiekli.

**09.12. 2021** Zdobenie vianočných medovníčkov. Vlastnoručne vyrobené medovníčky si deti vyzdobili podľa svojin schopností.

**10.12.2021** Sankárske preteky. Deti súťažili na svahu na školskom dvore.

**15.12.2021** Štedrá večera. Navodili sme si vianočnú atmosféru výzdobou a počúvaním detských vianočných piesní. Stoly sme prikryli vianočnými obrúskami a tradičnými jedlami. Pripomenuli sme si vianočné tradície. Potom si deti rozbalili darčeky pripravené pod vianočným stromčekom.

**15.02.2022** Fašiangový karneval. Deti súťažili v maskách, tancovali na známe detské piesne. Na záver si každý odniesol  cenu podľa podľa vlastného výberu.

**31.03 a 01.04.2022** Pečenie a zdobenie VEĽKONOČNÝCH MEDOVNÍČKOV

**06.04.2022** VEĽKÁ NOC A ĽUDOVÉ TRADÍCIE. V galérii mesta Topoľčany sme navštívi podujatie , kde deti videli prácu ľudových majstrov a výsledky ich tvorby.

**25.05.2022** Popoludnie s poníkom. Sprostredkoval nám ho jazdecký western klub Veľké Bedzany. Deti si poníka vodili, česali, hladili.

**01.06.2022** MDD-Škôlkárska olympiáda. Deti absolvovali športové súťaže na školskom dvore. Za súťaže získali medaile, sladkosti a diplomy.

**03.06.2022** Hľadanie strateného pokladu. Deti odvážne prekonávali prekážky pripravené vo vonkajšom areály škôlky až k pokladu, ktorý si potom za odmenu rozdelili.

**22.06.2022** Návšteva hasičského a záchranného zboru v Topoľčanoch na Krušovskej ulici.

Hasiči nás hasičskou stanicou previedli, oboznámili nás s hasičskou technikou, trpezlivo,  ochotne, milo a neúnavne odpovedali na všetky naše zvedavé otázky.

Dovolili deťom nahliadnuť do ich sveta hrdinov a splniť tak veľký detský sen.

**30.06.2022** Rozlúčková slávnosť s predškolákmi

**8. Údaje o priestorových a materiálno - technických podmienkach**

SŠMŠ sídli v areáli MŠ Lipová 1736/2 v Topoľčanoch v prenajatých priestoroch. K dispozícii má 2 triedy, obe slúžila aj ako spálne. Ďalšie miestnosti sú: jedáleň pre deti, hygienické priestory pre deti, šatňa, priestor pre uskladnenie učebných pomôcok a ostatného materiálu, miestnosť pre učiteľky, hygienické priestory pre personál a terasa. Obe triedy sú vybavené moderným, variabilným a farebným nábytkom, ktorý rozvíja estetické cítenie detí a vyhovuje bezpečnosti a ochrane zdravia detí. Hračky, didaktické hračky a učebné pomôcky sa dopĺňali priebežne, podľa potreby. Veľa edukačných pomôcok sme si vyrobili.

Každá trieda bola dostatočne vybavená spotrebným materiálom na výtvarné, grafo-motorické, pracovné činnosti, na základe čoho sme kvalitne plnili ŠkVP.

Počas edukácii sme využívali interaktívnu tabuľu a tablet s edukačnými hrami, čo nám umožňovalo rozvíjať digitálnu gramotnosť detí a zvyšovať motiváciu. Triedu mladších detí sme v tomto školskom roku doplnili ďalším pestrým nábytkom-postielkami, kedže aj trieda mladších detí začala celodennú prevádzku.

Pre realizáciu pohybových aktivít a relaxačných a zdravotných cvičení sme využívame priestory triedy a za dobrého počasia školský dvor a terasu. Školský dvor je priestranný, zabezpečený oplotením a uzamykateľnými bránami. Nachádza sa na ňom pieskovisko, detské ihrisko s preliezkami, hojdačkami, kolotočom, tunelom a novou trampolínou. Školský dvor sme pravidelne udržiavali, čistili, kosili a obnovili sme nátery na oplotení.

Zborovňa učiteľov je vybavená počítačom, notebookmi, skenerom a farebnou tlačiarňou. Učiteľky si v nej pripravovali materiály na edukáciu. Nachádza sa v nej pracovný stôl a kancelárske kreslo, gauč a stolík, ktorý sme využívali na relaxáciu zamestnancov a na prijímanie návštev.

**9.Informácie o oblastiach, v ktorých škola dosahuje dobré výsledky**

-láskavý, materinský prístup k deťom

- kvalifikovanosť a odbornosť PZ

- kvalitné plnenie školského vzdelávacieho programu

-výroba vlastných edukačných pomôcok a originálnych. dekorácii

- veľmi dobre pracovné vzťahy zamestnancov, vzájomná pomoc

- príjemná pracovná klíma

- participácia na riadení

- aktivity materskej školy

- dobrá spolupráca s rodičmi

- dobrá spolupráca s odborníkmi

**10.Informácie o oblastiach, v ktorých má škola nedostatky**.

-nedostatok priestorov, triedy slúžia aj ako spálne, chýba telocvičňa, miestnosť na uskladnenie

rekvizít, pomôcok,

-škôlka nemá vlastnú kuchyňu, iba výdajnú jedáleň, je odkázaná na dovoz stravy

-chýba parkovisko pred škôlkou

Správa prerokovaná na Rade školy: 04.10.2022

Správa prerokovaná na pedagogickej rade: 26.09.2022

Správu predložila na schválenie : Katarína Stískalová, dňa : 25.10. 2022

Schválila : PhDr. Jana Merašická, dňa : 06.12. 2022